**Airdeconut** foi rei da Northumbria conquistada polos viquingos, chamada *Jórvik*, do 900 ao 902, datas deducidas polas moedas atopadas.

Moedas atopadas
---------------

No ano 2011 foi atopado un tesouro de moedas e xoias antigas en Silverdale, Lancashire. Unha das moedas tiña a inscrición *AIRDECONUT* por un lado e polo outro as letras *DNS* (unha abreviatura de DOMINVS) *REX*. *DOMINVS REX* é unha expresión latina que pode ser traducido por "señor e rei". Os expertos do Museo Británico dixeron que a palabra Airdeconut debe ser unha forma do nome nórdico Harthacnut. De acordo con estes expertos, tendo en conta o deseño da moeda, está relacionada coas que se atoparon coas inscricións dos reis Siefredus e Cnut, que gobernaron o mesmo territorio conxuntamente entre 895 e 905. A moeda suxire que Airdeconut foi un rei cristián, xa que aparece nela unha cruz no reverso, xunto con *DNS REX*.

Esta moeda é a única peza que proba a existencia dun gobernante de Northumbria chamado Harthacnut. Segundo Gareth Williams, responsable das moedas medievais máis antigas do museo, había máis de cincuenta anos que non se descubría a existencia dun rei medieval dos que gobernaron no territorio de Gran Bretaña; anteriormente nun tesouro atopado en 1840, descubríranse outros dous reis de orixe nórdica.

Contexto histórico
------------------

É probábel que Airdeconut fose un dos varios reis que compartiron o poder durante a época da Northumbria conquistada polos viquingos no inicio do século X. Este período caracterizouse pola inestabilidade política, os gobernantes viquingos de Dublín foron expulsados no 902 e algúns deles foron á illa de Gran Bretaña, onde os reinos anglosaxóns comezaban a se uniren para formar o reino de Inglaterra. Algúns deles chegaron ao trono de Jórvik. Houbo moitas batallas dos anglosaxóns de Mercia e Wessex contra os viquingos establecidos en Northumbria e en Anglia Oriental. Todo culminou coa batalla de Tettenhall en 910, cando un exército combinado de Wessex e Mercia derrotou os viquingos e na que morreron algúns dos reis de Northumbria, entre os que estaban Eowils e Halfdan.

Notas
-----

1. ↑  Maev Kenedy *The Guardian*, 14-12-2011 [Consulta: 5 xullo 2017].
2. ↑  David Wilkes «Viking silver unearthed in England». *Independent*, 15-12-2011 [Consulta: 5 xullo 2017].
3. ↑  Andrew Hough «Viking hoard provides new clues to 'previously unknown ruler'». *The Telegraph*, 15-12-2011 [Consulta: 5 xullo 2017].
4. ↑  Ian Richardson *British Museum*, 14-12-2011 [Consulta: 5 xullo 2017].
5. ↑  Jack Malvern «Metal detector forager discovers Viking hoard of silver in Lancashire field». *The Australian* [Consulta: 5 xullo 2017].
6. ↑  Robin et al. p. 33.
7. ↑  Cannon & Hargreaves 2009, p. 63–68.
8. ↑  Cannon & Hargreaves 2009, p. 65.
9. ↑  Downham 2007, p. 87—89.

Véxase tamén
------------

### Bibliografía

* Cannon, John; Hargreaves, Anne (26 Marzo 2009). *The Kings and Queens of Britain*. Oxford University Press. ISBN 978-0-19-158028-4.
* Downham, Clare (2007). *Viking Kings of Britain and Ireland: The Dynasty of Ívarr to A.D. 1014*. Edinburgh: Dunedin Academic Press. ISBN 978-1-903765-89-0.
* Robin, Jim; Smith, Sharon; MacDonald, Fiona; Margeson, Susan M.; Edgeworth, Louise. *The Vikings*. CUP Archive.

| * v
* c
* e
Reis de Northumbria |
| --- |
| Reis de Deira e Bernicia604–642 | 
* Aethelfrith
* Eadwine
* Oswald

 |
| Reis de Northumbria642–867 | 
* Oswiu
* Ecgfrith
* Ealdfrith
* Eadwulf I
* Osred I
* Coenred
* Osric
* Ceolwulf
* Eadberht
* Oswulf
* Aethelwald Moll
* Ealhred
* Aethelred I
* Aelfwald I
* Osred II
* Osbald
* Eardwulf
* Aelfwald II
* Eanred
* Aethelred II
* Redwulf
* Osberht
* Aelle

 |
| Reis de *Jórvik*867–954 | 
* Ecgberht
* Ricsige
* Halfdan I
* Guthfrith I
* Siefredus
* Cnut
* Aethelwold
* Airdeconut
* Eowils
* Halfdan II
* Ingwaer
* Ragnall I
* Sitric I Caech
* Guthfrith II
* Olaf I Guthfrithson
* Sitric II
* Olaf II Cuaran
* Ragnall II Guthfrithson
* Eirík

 |